Sidste sæson vandt de 2. division. Nu topper de 1. division - fodboldspillerne fra Thisted. Men der er også kun spillet to kampe.

Thisted hentede sæsonens anden sejr med en sikker 4-1 sejr over Næstved på hjemmebane. Thisted kom foran efter 19 minutter ved Daniel Kristensen, som scorede på straffespark. Hjemmeholdet kom også på 2-0 og 3-0, inden Ulrik Balling fik reduceret for Næstved. Martin Nielsen slog 10 minutter efter reduceringen Thisteds sejr fast med scoring til 4-1.